सूर्या एन्क्लेव में ट्रेडर के घर घुसे चोर, चौकीदार देख भागे
सूर्याएंकलेवमें रहने वाले ट्रेडर सूर्या एंकलेव रेसिडेंट वेल्फेयर एसोसिएशन के प्रेसिडेंट देविंदर शर्मा के घर वीरवार रात को चोर घुस आए। जिनको उनके चौकीदार ने देख लिया और चोरी की वारदात टल गई। देविंदर शर्मा ने कहा कि वीरवार को मुकेरियां में उनके रिश्तेदार का एक्सीडेंट हो गया था। वह रिश्तेदार को मिलने के लिए रात को चले गए।
उन्होंने चौकीदार राम बिहारी को रात उनके घर पर नजर रखने के लिए कहा। राम बिहारी ने कहा जब देविंदर शर्मा के घर बाहर मेन गेट के बाहर दो लोग खड़े थे। पूछने पर बोले कर्मचारी हैं और रात वहां रुकने आए हैं। शक होने पर जब राम बिहारी पड़ोसियों को बुलाने गया, तो दोनों भाग गए। जब मेन गेट चेक किया, तो लॉक तोड़ने के लिए उसमें लोहे की राड फंसी थी और लॉक कटर वहीं पड़ा था।
देविंदर शर्मा ने कहा कि सूर्या एंकलेव गुरु गोबिंद सिंह एवेन्यू में बढ़ रही चोरी की वारदातों को लेकर पुलिस पब्लिक मीट की गई। इसमें रामामंडी थाने के एसएचओ पलविंदर सूर्या एंकलेव चौकी इंचार्ज सतनाम सिंह मौजूद थे। देविंदर ने कहा कि मीटिंग में मांग रखी गई कि रात को एक तो गश्त बढ़ाई जाए। एसएचओ पलविंदर सिंह ने कहा कि रात 12 से सुबह 4 बजे तक सूर्या एंकलेव और गुरु गोबिंद सिंह एवेन्यू में चार पीसीआर कर्मचारी गश्त करते रहेंगे। चेयरमैन मनोज अग्रवाल, राजन गुप्ता, एसके मिड्ढा, बलराज साहनी, सूरज वडेरा, दिलीप पाठक, सुरिंदर, सचिन मित्तल और बीएस जोशी भी मौजूद थे।
घटना के बाद चेयरमैन मनोज अग्रवाल ने एसोसिएशन के साथ पुलिस से मीटिंग की।
hin_Deva hin_Deva hin_Deva hin_Deva bho_Deva